**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

Центар за стране језике на свом састанку 30.01.2018. год. дао је сагласност на следећу

**О Д Л У К У**

# О ОЦЕНИ РЕЗУЛТАТА НАУЧНОГ, ИСТРАЖИВАЧКОГ ОДНОСНО УМЕТНИЧКОГ РАДА КАНДИДАТА

Кандидат др Јан Красни одбранио је своју докторску дисертацију под називом „Schuld und Krise. Zur Darstellung der Schuld an der Finanzkrise. Bonuszahlungendiskurs in deutschen online-Medien“ (у преводу: Кривица и Криза. О приказу кривице за финансијску кризу. Дискурс исплате бонуса у немачким онлајн медијима), 9. јуна 2015. на Универзитету у Констанцу, Немачка, из области Германистика и теорија медија (медиологија), стекавши назив доктора наука – доктор филозофије. Дисертација је нострификована на Универзитету у Београду 24.02. 2016. год. када је др Красни стекао назив доктор наука – филолошке науке.

Др Јан Красни је објавио 2017. једну монографију на немачком језику: *Schuld und Krise. Bonuszahlungen und Verantwortung in Mediendarstellungen der Finanzkrise*. Springer Verlag, Wiesbaden. (301 стр.), а у преводу: *Кривица и криза. Одговорност и исплате бонуса у медијским приказима финансијске кризе.* Ова књига је заснована на његовој дисертацији и бави се коришћењем интернета и онлајн инфраструктуре ради конструкције, дисеминације и вузуализације одређених квалитативних категорија односно вредносних судова кроз мултимодалне аргументативне обрасце/ аудиовизуелне топосе у немачком јавном дискурсу.

Поред ове монографије, кандидат је објавио и 4 рада у категорији М14, 2 у категорији М23, једн у категорији М51, и 1 у категоријио М52, укупно осам радова. Индекс његове научне компетентности је 45,5.

Поред овога, кандидат је учестовао на четири међународне конференције, а такође је посвећен и певодилаштву те је објавио бројне преводе са српског на немачки и са немачког на српски језик. Објавио је 2014. и превод рада из области теорије медија са енглеског на српски језик: Reichert, Ramón: Digital Humanities. Challenges and Opportunities in the Digital Age / Дигитална хуманистика. Изазови и могућности у дигиталној ери, Часопис Инфотека, Vol. 15, No. 2.

Др Јан Красни је стекао међународну репутацију својим радовима, најпре из медијске лингвистике и социосемиотике, као и из области анализе дискурса, синтаксе, интеркултурне комуникација и књижевног превођења.

На основу наведеног, кандидату др Јану красном **даје се позитивна оцена** за  постигнуте резултате како у научно-истраживачком, тако и у стручном раду.

У Нишу, 30.01.2018. Управница Центра

Проф. др Савка Благојевић